b'\n_START_ARTICLE_\nDr\xc5\xbeavna nagrada za znanstvenoraziskovalno in razvojno delo\n_START_PARAGRAPH_\nPrve dr\xc5\xbeavne nagrade na Slovenskem za znanstvenoraziskovalno in razvojno delo je leta 1957 podelil Sklad Borisa Kidri\xc4\x8da. Sklad je od leta 1957 do 1991 podeljeval Kidri\xc4\x8deve nagrade kot najvi\xc5\xa1je priznanje za znanstvenoraziskovalno delo. Od leta 1992 do 1997 so se podeljevale Nagrade Republike Slovenije za znanstvenoraziskovalno delo in od leta 1998 naprej se podeljujejo Zoisove nagrade in Zoisova priznanja. Od leta 1991 naprej se podeljuje \xc5\xa1e Priznanje Ambasador Republike Slovenije v znanosti. Od leta 1998 do 2001 so se podeljevala Priznanja za raziskovalne dose\xc5\xbeke, s katerimi se utrjuje in razvija identiteta Slovenije.\n_START_SECTION_\nPriznanja Ambasador Republike Slovenije v znanosti\n_START_PARAGRAPH_\nPriznanja Ambasador Republike Slovenije v znanosti se podeljujejo od leta 1991 naprej.\n_START_SECTION_\nPriznanja za raziskovalne dose\xc5\xbeke, s katerimi se utrjuje in razvija identiteta Slovenije\n_START_PARAGRAPH_\nPriznanje za raziskovalne dose\xc5\xbeke, s katerimi se utrjuje in razvija identiteta Slovenije se je podeljevalo od leta 1998 do 2001.\n_START_SECTION_\nZoisove nagrade\n_START_PARAGRAPH_\nZoisove nagrade se podeljuje za \xc5\xbeivljenjsko delo in za vrhunske dose\xc5\xbeke od leta 1998 naprej.\n_START_SECTION_\nZoisova priznanja\n_START_PARAGRAPH_\nZoisovo priznanje se podeljuje za dose\xc5\xbeke na podro\xc4\x8dju znanstvenoraziskovalne in razvojne dejavnosti od leta 1998 naprej.\n_START_SECTION_\nPuhove nagrade\n_START_PARAGRAPH_\nPuhova nagrada se podeljuje za \xc5\xbeivljenjsko delo posameznika oziroma za vrhunske dose\xc5\xbeke posameznika ali skupine posameznikov od leta 2018 naprej.\n_START_SECTION_\nPuhova priznanja\n_START_PARAGRAPH_\nPuhovo priznanje se podeljuje za pomemben dose\xc5\xbeek ali ve\xc4\x8d dose\xc5\xbekov, ki imajo pomen za razvoj podjetja ali gospodarski oziroma dru\xc5\xbebeni razvoj krajevne skupnosti ali ob\xc4\x8dine od leta 2006 naprej.'